|  |
| --- |
|    |
|  |

**Európska Únia**

 **Žiadosť o povolenie AEO**

(podľa čl. 38 Colného kódexu Únie)

Poznámka: pri vypĺňaní postupujte prosím podľa vysvetliviek

|  |  |
| --- | --- |
| **1. Žiadateľ**  | Vyhradené pre colné orgány |
| **2. Požadovaný druh povolenia** |
|  |  zjednodušené colné postupy |
|  |  bezpečnosť a ochrana |
|  |  zjednodušené colné postupy/bezpečnosť a ochrana |
| 3. Identifikácia žiadateľa (EORI) | **4. Právna forma žiadateľa** |
| **5. Dátum vzniku** | 6. Kancelária, kde sa vedie alebo je dostupné účtovníctvo pre colné účely |
| 7. Obchodná identifikácia/registrácia**Identifikačné číslo(a) DPH**Obchodné identifikačné číslo(a) IČO**Číslo právnej registrácie** | **8. Meno a kontaktné údaje osoby zodpovednej za colné záležitosti**  |
| **9. Kontaktná osoba zodpovedná za žiadosť** | **10. Osoba/y vo vedení spoločnosti žiadateľa alebo kontrolujúca/e jej vedenie** |
| 11. Poštová adresa | 12. Rola/y žiadateľa v medzinárodnom dodávateľskom reťazci |
| 13. Členský/é štát/y, kde sa vykonávajú činnosti súvisiace s colným konaním | **14. Informácie o prekročení hranice**  |
| 15. Zjednodušenia a uľahčenia colných režimov, ktoré už boli udelené, osvedčenia o bezpečnosti a/alebo ochrane vydané na základe medzinárodných dohovorov Medzinárodnej organizácie pre normalizáciu alebo na základe určitej európskej normy európskych normalizačných orgánov, povolenia rovnocenné s AEO vydané v tretích krajinách |
| 16. Súhlas na výmenu informácií uvedených v povolení AEO s cieľom zabezpečiť riadne fungovanie systémov stanovených v medzinárodných dohodách/mechanizmoch s tretími krajinami o vzájomnom uznávaní statusu schváleného hospodárskeho subjektu a opatreniach týkajúcich sa bezpečnosti.

|  |
| --- |
| Meno:Ulica:Poštové smerové číslo:Mesto:Krajina:E-mailOznačenie súhlasu: Áno/Nie  |
|  |
|  |

 |
| 17. Odvetvie hospodárskej činnosti | **18. Stála prevádzkareň**  |
| 19. Miesto, kde sa vykonávajú hlavné logistické operácie | 20. Kancelária/e, kde je vedená a je dostupná colná dokumentácia |
| 21. Súhlas so zverejnením v zozname držiteľov povolení

|  |
| --- |
|  Áno |
|  Nie |

 | **22. Veľkosť žiadateľa**

|  |
| --- |
|  1- Mikro |
|  2 – Malý |
|  3 – Stredný |
|  4 – Veľký |
|  5 – Fyzická osoba |
|  |

 |
| 23. Priložené dokumenty |  |
| 24. Podpis / Overenie | **25. Samohodnotiaci dotazník** |

**Vysvetlivky**

**1. Žiadateľ:**

Uveďte úplné meno a adresu žiadateľa.

**2. Požadovaný druh povolenia:**

Zaškrtnite požadovaný druh povolenia.

**3. Identifikácia žiadateľa**  **(EORI):**

Uveďte číslo EORI žiadateľa. Číslo EORI je jedinečný identifikátor žiadateľa na colné účely na colnom území Únie.

**4. Právna forma žiadateľa**:

Uveďte právnu formu žiadateľa - napr. s.r.o., a.s., prípadne samostatne zárobkovo činná osoba.

**5. Dátum vzniku:**

Uveďte číslicami deň, mesiac a rok vzniku žiadateľa.

#### 6. Kancelária, kde sa vedie alebo je dostupné účtovníctvo pre colné účely

Kancelária, kde sa vedie alebo je dostupné účtovníctvo pre colné účely a kde sa vykonáva aspoň časť aktivít pokrytých požadovaným povolením.

Hlavná účtovná evidencia na colné účely, ako sa uvádza v článku 22 ods. 1 treťom pododseku Colného kódexu Únie je tá účtovná evidencia, ktorú colné orgány považujú za hlavnú účtovnú evidenciu na colné účely a ktorá colným orgánom umožňuje dozerať na všetky činnosti, na ktoré sa vzťahuje príslušné povolenie, a monitorovať ich. Existujúce obchodné, daňové a iné účtovné doklady žiadateľa môžu byť akceptované ako hlavná účtovná evidencia na colné účely, ak slúžia na uľahčenie audítorských kontrol.

Uveďte úplnú adresu miesta vrátane členského štátu, v ktorom bude uchovávaná a prístupná hlavná účtovná evidencia. Kód miest LOCODE OSN môže nahradiť adresu, ak poskytuje jednoznačnú identifikáciu dotknutého miesta.

#### 7. Obchodná identifikácia/registrácia

Uveďte príslušné identifikačné čísla.

V podmienkach SR je obchodné identifikačné číslo (IČO), číslo právnej registrácie je číslo vložky v obchodnom registri.

V prípade IČ pre DPH uveďte všetky pridelené IČ pre DPH kdekoľvek v EÚ.

**8. Meno a kontaktné údaje osoby zodpovednej za colné záležitosti:**

Uveďte údaje dotknutej osoby:

 - zamestnanec zodpovedný za colné záležitosti žiadateľa (ide o osobu, ktorá je na základe organizačnej štruktúry, pracovných inštrukcií, zmluvy a pod., osobou zodpovednou za colné záležitosti – napr. vedúci oddelenia export/import, manažér colného oddelenia a pod.), príp. zamestnanec komunikujúci s externým zástupcom v colnom konaní, príp. vykonávajúci kontrolu nad ním,

- alebo externý zástupca v colnom konaní.

Ďalšie údaje (rodné priezvisko pri všetkých osobách bez ohľadu na pohlavie, dátum narodenia, miesto narodenia a štátne občianstvo) uveďte v samohodnotiacom dotazníku.

**9. Kontaktná osoba zodpovedná za žiadosť:**

V súvislosti so žiadosťou je kontaktná osoba zodpovedná za udržiavanie kontaktov s colnými orgánmi (aj po vydaní povolenia AEO).

Uveďte meno kontaktnej osoby, telefónne číslo, e-mailovú adresu.

**10. Osoba/y vo vedení spoločnosti žiadateľa alebo kontrolujúca/e jej vedenie**

Na účely článku 39 písm. a) Colného kódexu Únie uveďte meno, resp. mená a úplné údaje o príslušnej osobe, resp. osobách podľa právnej formy žiadateľa.

Ide o nasledujúce osoby:

osoby, ktorým bola udelená prokúra, spoločníci vo verejnej obchodnej spoločnosti, komplementári v komanditnej spoločnosti, konatelia v spoločnosti s ručením obmedzeným, členovia predstavenstva v akciovej spoločnosti, členovia predstavenstva v družstve.

Podrobné údaje by mali zahŕňať meno a priezvisko, rodné priezvisko (pri všetkých osobách bez ohľadu na pohlavie), dátum narodenia, miesto narodenia, štátne občianstvo, adresu pobytu. Nie všetky údaje je možné uviesť priamo v žiadosti, ale je potrebné ich uviesť do samohodnotiaceho dotazníka.

**11. Poštová adresa:**

Uveďte iba ak je iná ako adresa žiadateľa uvedená v ods. 1 žiadosti.

**12. Rola/y žiadateľa v medzinárodnom dodávateľskom reťazci**

Pomocou príslušného kódu uveďte rolu žiadateľa v dodávateľskom reťazci. Ak zastávate viac ako jednu pozíciu, uveďte všetky.

MF Výrobca tovaru (Manufacturer of goods)

IM Dovozca (Importer)

EX Vývozca (Exporter)

CB Colný zástupca (Customs broker)

CA Dopravca (Carrier)

FW Špeditér (Freight forwarder)

CS Prevádzkovateľ zbernej služby (Consolidator)

TR Prevádzkovateľ terminálu (Terminal operator)

WH Prevádzkovateľ skladu (Warehouse keeper)

CF Prevádzkovateľ kontajnerového prekladiska (Container operator)

DEP Prevádzkovateľ dokov (Stevedore)

HR Prevádzkovateľ nákladných lodí (Shipping line service)

999 Iné

**13. Členský/é štát/y, kde sa vykonávajú činnosti súvisiace s colným konaním:**

Uveďte príslušné štáty (minimálne SR), v ktorých vykonávate colné aktivity. V prípade, že žiadateľ prevádzkuje skladovacie priestory alebo iné priestory v inom členskom štáte, uveďte adresu, resp. adresy a druh, resp. druhy skladových priestorov.

**14. Informácie o prekročení hranice:**

Uveďte referenčné číslo colného úradu, resp. referenčné čísla colných úradov, ktoré pravidelne používate na prekročenie hraníc.

Referenčné čísla colných úradov sú na stránke

[http://ec.europa.eu/taxation\_customs/dds2/col/col\_home.jsp?Lang=en](http://ec.europa.eu/taxation_customs/dds2/col/col_home.jsp?Lang=en%20)

**15. Zjednodušenia a uľahčenia colných režimov, ktoré už boli udelené, osvedčenia o bezpečnosti a/alebo ochrane vydané na základe medzinárodných dohovorov Medzinárodnej organizácie pre normalizáciu alebo na základe určitej európskej normy európskych normalizačných orgánov, povolenia rovnocenné s AEO vydané v tretích krajinách:**

V prípade, že Vám už boli udelené colné povolenia na použitie zjednodušeného postupu, uveďte druh zjednodušenia, príslušný colný režim a číslo povolenia. V prípade už udelených uľahčení uveďte druh uľahčenia a číslo osvedčenia. V prípade schválení ako oprávnený zástupca alebo známy odosielateľ v leteckej preprave, uveďte udelené schválenie a číslo osvedčenia. Ak je žiadateľ držiteľom osvedčenia rovnocenného s AEO vydaného v tretej krajine, uveďte číslo tohto osvedčenia a vydávajúcu krajinu.

**16. Súhlas na výmenu informácií uvedených v povolení AEO s cieľom zabezpečiť riadne fungovanie systémov stanovených v medzinárodných dohodách/mechanizmoch s tretími krajinami o vzájomnom uznávaní statusu schváleného hospodárskeho subjektu a opatreniach týkajúcich sa bezpečnosti:**

Uveďte (áno/nie), či je žiadateľ ochotný dať súhlas na výmenu informácií uvedených v povolení AEO s cieľom zabezpečiť riadne fungovanie systémov stanovených v medzinárodných dohodách/mechanizmoch s tretími krajinami o vzájomnom uznávaní statusu schváleného hospodárskeho subjektu a opatreniach týkajúcich sa bezpečnosti.

 Ak je odpoveď áno, uveďte aj poštovú adresu a e-mailovú adresu spoločnosti s použitím kodifikovanej latinky (bez interpunkčných znamienok) [*http://www.unicode.org/charts/PDF/U0000.pdf*](http://www.unicode.org/charts/PDF/U0000.pdf)

**17. Odvetvie hospodárskej činnosti:**

Uveďte odvetvie hospodárskej činnosti žiadateľa použitím kódu NACE.

<http://www.nace.sk/>

**18. Stála prevádzkareň:**

**Vyplňte iba v prípade,** že:

- ide o stálu prevádzkareň v inom členskom štáte EÚ ako je štát, v ktorom je žiadosť podávaná,

- žiadateľ nemá sídlo na colnom území Únie a žiadosť podáva za stále prevádzkarne na colnom území Únie (podľa čl. 5 ods. 31 a 32 Colného kódexu Únie v spojení s čl. 26(2) delegovaného nariadenia k Colnému kódexu Únie).

Je potrebné uviesť úplné mená, adresy a IČ pre DPH pre všetky stále prevádzkarne.

#### 19. Miesto, kde sa vykonávajú hlavné logistické operácie

**Vyplňte iba v prípade**, že príslušné colné orgány na konanie vo veci žiadosti nemožno určiť podľa sídla žiadateľa - podľa čl. 22 ods. 1 tretieho pododseku Colného kódexu Únie (príslušnými colnými orgánmi sú colné orgány miesta, kde sa vedie hlavná účtovná evidencia žiadateľa na colné účely alebo kde je takáto evidencia prístupná a kde sa má vykonávať aspoň časť činností, na ktoré sa má rozhodnutie vzťahovať).

#### 20. Kancelária/e, kde je vedená a je dostupná colná dokumentácia

Uveďte úplnú adresu príslušného/ej miesta/kancelárie. Ak existuje ďalšie miesto zodpovedné za poskytovanie celej colnej dokumentácie, iné než miesto, kde sa táto dokumentácia vedie, uveďte aj jeho úplnú adresu.

**21. Súhlas so zverejnením v zozname držiteľov povolení:**

Uveďte (áno/nie), či žiadateľ súhlasí, aby boli vo verejne prístupnom zozname držiteľov povolenia uvedené tieto informácie obsiahnuté v povolení, o ktoré žiada:

držiteľ povolenia,

druh povolenia,

dátum nadobudnutia účinnosti alebo prípadne doba platnosti,

členský štát colného orgánu, ktorý rozhodnutie vydal,

príslušný colný úrad dohľadu.

**22. Veľkosť žiadateľa:**

Uveďte veľkosť žiadateľa použitím jedného z kódov. Definícia mikro, malých a stredných spoločností je definovaná v Odporúčaní Komisie zo 6. Mája 2003 OJ L 124/2003. Nasledujúca tabuľka vychádza z uvedeného odporúčania.

|  |  |  |  |  |
| --- | --- | --- | --- | --- |
| Kategória podniku  | Počet pracovníkov  |  Ročný obrat  |  alebo  |  Celková suma majetku   |
| Veľký podnik  | ≥ 250  | žiadna  |  žiadna  |
| Stredné podniky  | < 250  | ≤ 50 mil. EUR  |  ≤ 43 mil. EUR  |
| Malý podnik  | < 50  | ≤ 10 mil. EUR  |  ≤ 10 mil. EUR  |
| Mikropodnik  | < 10  | ≤ 2 mil. EUR  |  ≤ 2 mil. EUR  |

Pritom platí, že do konkrétnej kategórie spadá podnik vtedy, ak má príslušný počet zamestnancov (hlavné kritérium) a spĺňa aspoň jedno vedľajšie kritérium (obrat alebo majetok). Počet pracovníkov a finančné čiastky sa získavajú z účtovnej závierky za posledné schválené účtovné obdobie a počítajú sa na ročnom základe, pričom výška ročného obratu sa má vyčísliť bez [dane z pridanej hodnoty (DPH)](https://www.podnikajte.sk/dane-a-uctovnictvo/category/dan-z-pridanej-hodnoty.xhtml) a iných nepriamych daní. Taktiež platí, že ak podnik v deň účtovnej závierky zistí, že počet zamestnancov alebo finančné limity prekročil, neznamená to automaticky stratu statusu stredného, malého alebo mikro podniku. Situácia sa však zmení, ak tieto limity prekročí v dvoch po sebe nasledujúcich obdobiach. V prípade novozaložených podnikov sa uplatňujú údaje získané odhadom.

#### 23. Priložené dokumenty

Uveďte názov prílohy/príloh, prípadne číslo a/alebo dátum vydania dokumentov priložených k žiadosti. Uveďte tiež úplný počet priložených príloh.

#### 24. Podpis / Overenie:

#### 25. Samohodnotiaci dotazník

Vložte samohodnotiaci dotazník a prílohy k nemu (skomprimované vo formáte ZIP).